ශ්‍රී ලංකා මුහුදු කලාපයට බාහිරින් එල්ලවිය හැකි බලපෑම් වළකාලීම සඳහා නිතර නිරීක්ෂණයේ යෙදෙන නාවික හමුදාව දිගදුර නිරීක්ෂණ යාත්‍රා යොදාගනිමින් 'ආවේක්ෂණ ' රාජකාරි කටයුතු තරකර ඇති බව නාවික හමුදා මාධ්‍ය ප්‍රකාශක කමාන්ඩර් කෝසල වර්ණකුලසූරිය දිනමිණ‍ට පැවැසීය.රට වටා ඇති මෙරට මුහුදු තීරය ආවරණය වන පරිදි යොදා ඇති මෙම විශේෂ ආරක්ෂාවට අමතරව දකුණු දෙසින් ගමන් කරන අන්තර් ජාතික වෙළඳ නෞකා වලට ආරක්ෂාව හා පහසුකම් සැලසීමේ කටයුතු ද ශ්‍රී ලංකා නාවික හමුදාව විසින් සිදුකරයි.මුහුදු මාර්ගයෙන් මෙරටට හොර රහසේ ගෙන එන මත්ද්‍රව්‍ය ඇතුලු විවිධ තහනම් දෑ අත්අඩංගුවට ගැනීමටද විශේෂ වැඩපිළිවෙළක් දියත් කර ඇති අතර විශේෂයෙන් මෙරටට ආවේණික මත්ස්‍ය සම්පත ශ්‍රීලංකා ධීවරයින්ට නෙලාගැනීමට හැකිවන පරිදි ආරක්ෂා කිරීමේ කටයුතු නාවික හමුදාව සිදුකරයි.මේ අනුව රහසේ මෙරට මුහුදු තීරයට ඇතුල්ව මසුන් මරන ඉන්දීය ධීවර යාත්‍රා අත්අඩංගුවට ගැනීම නිරන්තරයෙන් සිදුකරන බව වර්ණකුලසූරිය මහතා වැඩිදුරටත් කීය..